شەفەق نیوز/ نێچیروان بارزانی سەرۆک هەرێم کوردستان، ئمڕوو
یەکشەممە، لەبان فەرمانەیل داناین سێ پۆست دادوەری واژوو کرد.
وەگورەی بەیاننامەی سەرۆکایەتی هەرێم ک رەسیە ئاژانس شەفەق
نیوز: پۆستەیلە لە داناین دادوەر مەسعود خدر محمود جوور جیگر سەرۆک دادگای ناوچەی هەولێر،
و دادوەر غازی خەلیل تایە جوور جیگر سەرۆک دادگای ناوچەی دهۆک، و دادوەر دارا محمد
ئیبراهیم جوور سەرۆک دادگای ناوچەی هەولێر بوین.
دویای ئەوە، وە رسوومەیلیگ ک دادوەر عەبدولجەبار عەزیز حەسەن
جینشین سەرۆک دادوەری، دادوەرەیل قەسەم یاسایی خواردن لە وەردەم سەرۆک هەرێم کوردستان،
ک پیرووزباییان وەی بۆنە کرد و ئومید سەرکەفتن لە ئەرکەیلیان خوازێد.
